Source: http://vikingi.ro/norvegia/edi-tismanaru-a-renuntat-la-fotbal-pentru-a-curata-peste-in-norvegia/
Timestamp: 2017-09-25 09:52:53+00:00

Document:
Edi Tismanaru a renuntat la fotbal pentru a curata peste in Norvegia! | Vikingi.ro
Edi Tismanaru a renuntat la fotbal pentru a curata peste in Norvegia!
constantin_padure 8 ianuarie 2013 Edi Tismanaru a renuntat la fotbal pentru a curata peste in Norvegia!2016-03-27T20:09:07+00:00 Norvegia Niciun comentariu
Golgheterul Seriei I din Liga a III-a si-a pus ghetele in cui la doar 25 de ani
Criza financiara continua sa faca ravagii in fotbalul romanesc. Nu dispar doar echipe, ci si jucatori. Unii isi atarna ghetele in cui cu mult inainte de vreme. Asa cum e cazul lui Eduard Tismanaru. Golgheterul CSM Moinesti si al Seriei l din Liga a III-a a decis sa renunte la cariera de fotbalist la nici 26 de ani. Tismanaru lasa balta atat fotbalul, cat si Romania, urmand sa plece in Norvegia, unde va curata peste ca angajat temporar al unei fabrici de conserve! Salariul promis? 2000 de euro lunar. Alt standard financiar in comparatie cu cel de la CSM Moinesti, dar si alta munca. Si ce munca!
Lotul onestenilor
Edi Tismanaru va parasi Romania cu destinatia Norvegia la inceputul saptamanii viitoare, alaturi de alti 80 de onesteni care isi vor face o ocupatie banoasa din curatatul pestelui in Marea Nordului. Printre acestia se gasesc si alti (de acum fosti) fotbalisti. De la “veteranul” Costel Munteanu la portarii Adrian Pascu si Paul Blagoi, fara a-l uita pe Alexandru Stratulat, considerat in urma cu ceva timp drept marea speranta fotbalistica a Onestiului. Toti acestia vor semna angajamente pe perioade determinate, cuprinse intre trei luni si jumatate de an, salariul lunar fiind conditionat si de realizarea unei anumite norme.
O despartire anuntata
Plecarea lui Edi Tismanaru surprinde si nu prea! Atacantul Moinestiului anuntase inca de la finalul turului de campionat ca ia in calcul posibilitatea unei plecari la munca in Norvegia. S-a vorbit mai intai de o imbarcare pe un pescador, apoi de o schimbare de plan si de continuarea activitatii fotbalistice, pentru ca miercuri seara, Tismanaru sa-si anunte apropiatii ca decizia sa este batuta in cuie: “Renunt la fotbal si plec in Norvegia. N-are rost sa mai stau in tara si sa ma chinui. Merg sa castig si eu mai bine”.
„Putea ajunge in Liga l”
Sorin Trofin, fostul antrenor al lui Tismanaru la CSM Moinesti regreta decizia golgheterului sau. “Imi pare rau ca a hotarat sa plece, dar il inteleg; fiecare vrea sa-si faca un rost cat mai bun. L-am ajutat pe Edi in aceasta ultima jumatate de an, incercand sa-i relansez cariera, iar el, la randul sau, m-a ajutat pe mine si pe CSM Moinesti facand meciuri foarte bune si marcand goluri importante. Pacat ca s-a lasat de fotbal. Putea ajunge usor din nou in B sau – de ce nu? – chiar in prima liga”, a declarat Trofin.
Palma data SC-ului
Nascut la 25 mai 1987, Edi Tismanaru a jucat, printre altele, la FC Onesti, Jiul Petrosani, Otelul Galati, FCM Bacau si Aerostar, remarcandu-se indeosebi gratie vitezei de deplasare, a tehnicii in regim de viteza si a simtului portii. Vara trecuta, atacantul s-a aflat in vederile divizionarei C Sport Club, insa, dupa ce l-a chemat in probe, conducerea echipei finantate de Consiliul Local Bacau i-a intors spatele. Tismanaru s-a revansat din plin, marcand in toamna toate cele patru goluri prin care noua sa echipa, CSM Moinesti a invins Sport Clubul, in deplasare, cu 4-2.
Este loc de „inapoi”?
Realizarile fotbalistice ale lui Eduard Tismanaru in sezonul de toamna (locul doi in clasament cu CSM Moinesti si titlul de golgheter al turului de campionat) incheie prematur o cariera care putea cunoaste o alta turnura. Sau – cine stie – poate ca doar o intrerupe! “La cum il cunosc pe Edi, nu-l vad sa reziste prea mult la curatat de peste in Norvegia!” a marturisit un a apropiat al jucatorului, care este convins ca primavara il va prinde acasa, in Romania: “In doua luni e inapoi in tara”. Ramane de vazut daca va fi exista un “inapoi” si in ceea ce priveste fotbalul.
Articol preluat de pe http://www.desteptarea.ro/
« Alfred, fost model roman stabilit in Danemarca, jefuit de doua ori in doua saptamani, de “prieteni”
Vine valul de gripa. In Rusia, Suedia, Elvetia, Franta si Polonia este cod rosu, din cauza numarului mare de imbolnaviri »

References: CSM 
 CSM 
 CSM 
 CSM 
 CSM 
 CSM